wannaphong/clean_thaiwikipedia huggingface dataset:
# โรงเรียนหอพระ
โรงเรียนหอพระ เป็นโรงเรียนสังกัดรัฐบาลที่ตั้งอยู่เลขที่ 16 ถนนสิงหราช ตำบลศรีภูมิ อำเภอเมืองเชียงใหม่ จังหวัดเชียงใหม่

ประวัติ
เดิมเป็นโรงเรียนประถมศึกษาของเทศบาลนครเชียงใหม่ ได้เปิดทำการสอนครั้งแรกใน วันที่ 16 สิงหาคม พ.ศ. 2482ประวัติโรงเรียนหอพระ  เทศบาลนครเชียงใหม่ เป็นผู้ริเริ่มก่อสร้าง ณ บริเวณที่ดินซึ่งเป็นวัดร้าง 2 วัด คือ วัดหอพระ และ วัดพันแจ่ม กับที่ดิน ของทางเทศบาลนครเชียงใหม่อีกส่วนหนึ่ง ทั้งนี้เพื่อเป็นการสนอง ความต้องการด้านการศึกษา แก่ชุมชนในตำบลศรีภูมิ และบริเวณใกล้เคียง ให้ชื่อว่า "โรงเรียนเทศบาล 11 (หอพระ)" โดยมี นายอุ่นเรือน เลปนานนท์ ทำหน้าที่เป็นครูคนแรก
 พ.ศ. 2496 กระทรวงศึกษาธิการได้รับโอนโรงเรียนหอพระเข้าสังกัดในกรมสามัญศึกษา
 พ.ศ. 2500 ขณะที่นายยุทธ เดชคำรณ ดำรงตำแหน่งครูใหญ่ได้เปลี่ยนชื่อโรงเรียนใหม่ว่า “โรงเรียนเมืองเชียงใหม่”  สังกัดกองการศึกษาพิเศษ
 จนถึงสมัย นายเวทย์กาวิล ครูใหญ่ในระยะต่อมาได้พิจารณาเห็นว่าชั้นประถมศึกษาที่โรงเรียนเปิดสอนอยู่ กำลังจะเปลี่ยนเป็นชั้นประถมศึกษาตอนปลาย (ป. 5-7) ตามหลักสูตรที่เปลี่ยนไป จึงขออนุญาตกรมสามัญศึกษา เปลี่ยนชื่อเป็น “ โรงเรียนหอพระ ” 
 พ.ศ. 2504 โรงเรียนหอพระได้พัฒนาโดยลำดับและหลังสุดเปิดทำการสอน ระดับมัธยมศึกษาตอนต้น สังกัดกองการมัธยมศึกษา กรมสามัญศึกษาตั้งแต่ปี พ.ศ. 2521
 พ.ศ. 2523 กรมวิชาการได้พิจารณาได้พิจารณาคัดเลือกโรงเรียนหอพระ ให้เข้าโครงการโรงเรียนผู้นำ การใช้หลักสูตรมัธยมศึกษาตอนต้น พ.ศ. 2521
 พ.ศ. 2533 ให้ตั้งโครงการโรงเรียนพัฒนาการใช้หลักสูตรเพื่อใช้หลักสูตรฉบับปรับปรุง พ.ศ. 2533
 พ.ศ. 2536 โรงเรียนหอพระได้เปิดทำการสอนในระดับชั้นมัธยมศึกษาตอนต้น และระดับชั้นมัธยมศึกษาตอนปลาย เป็นปีแรก โดยรับนักเรียนเดิมเป็นส่วนใหญ่
 พ.ศ. 2543 โรงเรียนได้ปรับปรุงสภาพภูมิทัศน์ และการใช้เทคโนโลยีในการเรียนการสอน โดยเฉพาะการสอนคอมพิวเตอร์นักเรียนทุกคนนักเรียนต้องมีความรู้ สามารถนำมาใช้งานได้ โรงเรียนได้รับเลือกเป็น โรงเรียนในการปรับเปลี่ยน ระบบบริหารงบประมาณแบบมุ่งเน้นผลงาน (Performance Based Budgeting)
# ตูปูอาตามาเซเซตูปูโอลา ตูฟูงา เอฟิ
ตูอี อาตูอา ตูปูอา ตามาเซเซ ตูปูโอลา ตูฟูงา เอฟี (พระนามตอนเสด็จพระราชสมภพ โอลาฟ เอฟี ตามาเซเซ ; 1 มีนาคม 1938) เป็นหัวหน้าทางการเมืองซามัวและผู้ดำรงตำแหน่งสายตามาอาอายงาสูงสุดของตูปูอา ตามาเซเซ พระองค์ยังดำรงตำแหน่งปาปาแห่งตูอีอาตูอา ('อำนาจอธิปไตย'แห่งอาตูอา)

ตูอี อาตูอาเคยดำรงตำแหน่งนายกรัฐมนตรีซามัวคนที่ 3 ใน ค.ศ. 1976 ถึง 1982 และอีกครั้งใน ค.ศ. 1982 ในวันที่ 16 มิถุนายน ค.ศ. 2007 พระองค์ได้รับเลือกเป็นประมุขแห่งรัฐซามัว (โอเลอาโอมามาลูโอเลมาโล) ใน ค.ศ. 2007 ถึง 2017 และดำรงตำแหน่งในรัฐสภาซามัว (มาโอตาโฟโน) ในวันที่ 20 มิถุนายน ค.ศ. 2007

ชีวิตส่วนพระองค์
ตูปูอาเสด็จพระราชสมภพในวันที่ 1 มีนาคม ค.ศ. 1938 ที่โมโตโอตูอา ประเทศซามัว พระองค์เป็นพระราชโอรสแก่ตูปูอา ตามาเซเซ เมอาโอเล (ค.ศ. 1905–1963) กับอีเรเน กุสตาวา โนอูเอ เนลสัน พระองค์ยังเป็นพระราชนัดดาของตูปูอา ตามาเซเซ เลอาโลฟีที่ 3 และลูกพี่ลูกน้องของตูปูอา ตามาเซเซ เลอาโลฟีที่ 4
# วุฒิสภา
วุฒิสภา เป็นหน่วยหนึ่งในกระบวนการนิติบัญญัติ โดยทั่วไปมักเป็นสภาสูงในระบบสภาคู่ วุฒิสภาดั้งเดิมนั้นคือวุฒิสภาโรมัน

 ความหมายอื่น 
คำว่าวุฒิสภาหรือสมาชิกวุฒิสภานั้นอาจไม่จำเป็นที่จะต้องหมายถึงสภาสูงในระบบสภาคู่ของฝ่ายนิติบัญญัติแต่อย่างใด 
 ในฟินแลนด์ สมัยเป็นส่วนหนึ่งของจักรวรรดิรัสเซีย วุฒิสภาแห่งฟินแลนด์เคยเป็นส่วนหนึ่งของฝ่ายบริหารและฝ่ายตุลาการจนกระทั่ง ค.ศ. 1919 
 ในประเทศเยอรมนี
 รัฐเยอรมัน (Bundesländer) สามรัฐ คือ เบอร์ลิน เบรเมน และฮัมบวร์ค มีวุฒิสภา (Senat) ซึ่งเป็นส่วนหนึ่งของฝ่ายบริหาร ประกอบด้วยสมาชิกวุฒิสภา (Senator) ที่เป็นรัฐมนตรี
 องค์คณะผู้พิพากษา 5 คนในศาลอุทธรณ์ชั้นสูง (higher court of appeal) ที่ทำหน้าที่ดำเนินกระบวนพิจารณาและวินิจฉัยคดีต่างนั้น เรียกว่า "สมาชิกวุฒิสภา" แต่ไม่เรียกผู้พิพากษาทั่วไปเช่นนั้น
 ในดินแดนบาวาเรียเคยมีวุฒิสภาเป็นสภาสูงมาก่อน ก่อนถูกเลิกล้มไปในค.ศ. 1999
 ในสกอตแลนด์ ตุลาการศาลยุติธรรมชั้นสูง (High Court of Justiciary) ซึ่งเป็นศาลอาญาสูงสุดของสกอตแลนด์ เรียก กรรมการสภาคณาจารย์วิทยาลัยยุติธรรม (Senators of the College of Justice)

 วุฒิสภาแห่งชาติในโลก 
วุฒิสภาแอนติกา
วุฒิสภาอาร์เจนตินา 
วุฒิสภาออสเตรเลีย
วุฒิสภาบาฮามาส
วุฒิสภาบาร์เบโดส
วุฒิสภาเบลเยียม 
วุฒิสภาเบลีซ
วุฒิสภาโบลิเวีย
วุฒิสภาบราซิล 
วุฒิสภาบุรุนดี
วุฒิสภากัมพูชา
วุฒิสภาแคนาดา
วุฒิสภาชิลี
วุฒิสภาโคลัมเบีย
วุฒิสภาสาธารณรัฐประชาธิปไตยคองโก
วุฒิสภาสาธารณรัฐคองโก
วุฒิสภาสาธารณรัฐเช็ค
วุฒิสภาโดมินิกัน
วุฒิสภาฟิจิ
วุฒิสภาฝรั่งเศส 
วุฒิสภากาบอง
วุฒิสภาเกรเนดา
วุฒิสภาเฮติ
วุฒิสภาอินเดีย
วุฒิสภาไอร์แลนด์
วุฒิสภาอิตาลี 
วุฒิสภาจาไมกา
วุฒิสภาจอร์แดน
วุฒิสภาคาซัคสถาน
วุฒิสภาเลโซโท
วุฒิสภาไลบีเรีย
วุฒิสภามาดากัสการ์
วุฒิสภามาเลเซีย
วุฒิสภาเม็กซิโก
วุฒิสภาไนจีเรีย
วุฒิสภาปาเลา
วุฒิสภาปากีสถาน
วุฒิสภาปารากวัย
วุฒิสภาฟิลิปปินส์
วุฒิสภาโปแลนด์
วุฒิสภาโรมาเนีย
วุฒิสภารัสเซีย
วุฒิสภารวันดา
วุฒิสภาเซนต์ลูเชีย
วุฒิสภาเซเนกัล
วุฒิสภาสเปน
วุฒิสภาสวาซิแลนด์
วุฒิสภาสหรัฐ
วุฒิสภาไทย
วุฒิสภาอุรุกวัย
วุฒิสภาซิมบับเว
# เนื้อเยื่อประสาท
เนื้อเยื่อประสาท  เป็นหนึ่งในเนื้อเยื่อของสัตว์มีกระดูกสันหลัง เนื้อเยื่อประสาททำหน้าที่ในการติดต่อสื่อสารระหว่างส่วนต่างๆ ของร่างกาย เนื้อเยื่อนี้ประกอบด้วยเซลล์ประสาทหรือนิวรอน (neuron) ทำหน้าที่ส่งกระแสประสาท (impulse) และเซลล์เกลีย (glia หรือ neuroglia) ทำหน้าที่ช่วยในการส่งสัญญาณประสาทและให้สารอาหารต่างๆ แก่เซลล์ประสาท เนื้อเยื่อประสาทในสิ่งมีชีวิตรวมตัวกันเป็นระบบประสาท

เนื้อเยื่อประสาทประกอบขึ้นมาจากเซลล์ประสาทที่มีที่มาแตกต่างกันมากมาย ซึ่งมีลักษณะแตกต่างกันที่แอกซอน (หรือ แกนประสาท) ซึ่งเป็นส่วนเส้นใยที่ยืดยาวออกมาจากตัวเซลล์ ทำหน้าที่ในการส่งสัญญาณศักยะทำงาน (action potential signals) ไปยังเซลล์ประสาทถัดไป

 แหล่งข้อมูลอื่น 
 Histology at uwa.edu.au  
 Histology at usc.edu  

ประสาท
หมวดหมู่:ประสาทวิทยาศาสตร์
# ทรงยี่สิบหน้าไทรดิมินิชออกเมนต์
ทรงยี่สิบหน้าไทรดิมินิชออกเมนต์  เป็นทรงหลายหน้า (polyhedron) ที่เกิดจากการนำทรงยี่สิบหน้าไทรดิมินิช (tridiminished icosahedron: J63) มาเพิ่มทรงสี่หน้าปรกติ (regular tetrahedron) ลงไปบนหน้ารูปสามเหลี่ยมที่ล้อมรอบด้วยหน้ารูปห้าเหลี่ยมทุกด้าน (ซึ่งมีอยู่เพียงหน้าเดียว) รูปทรงนี้มีหน้ารูปสามเหลี่ยมด้านเท่า 7 หน้า และหน้ารูปห้าเหลี่ยมปรกติ 3 หน้า รวม 10 หน้า มี 10 จุดยอด 18 ขอบ และเป็นทรงตันจอห์นสันหมายเลข 64 (Johnson solid: J64)
# ทรงสี่หน้าปลายตัดออกเมนต์
ทรงสี่หน้าปลายตัดออกเมนต์  เป็นทรงหลายหน้า (polyhedron) ที่เกิดจากการนำทรงสี่หน้าปลายตัด (truncated tetrahedron) มาประกอบ

คำจำกัดความ
ทรงสี่หน้าปลายตัดออกเมนต์ เป็นการนำการประกอบของคิวโพลาสามเหลี่ยม (triangular cupola: J3) หนึ่งอันบนหน้ารูปหกเหลี่ยม ซึ่งหน้ารูปสามเหลี่ยมบนด้านข้างพิวโพลาไม่อยู่ติดกับหน้ารูปสามเหลี่ยมของทรงสี่หน้าปลายตัด รูปทรงนี้มีหน้ารูปสามเหลี่ยมด้านเท่า 8 หน้า หน้ารูปสี่เหลี่ยมจัตุรัส 3 หน้า และหน้ารูปหกเหลี่ยมปรกติ 3 หน้า รวม 14 หน้า มี 15 จุดยอด 27 ขอบ และเป็นทรงตันจอห์นสันหมายเลข 65 (Johnson solid: J65)
# ทรงลูกบาศก์ปลายตัดไบออกเมนต์
ทรงลูกบาศก์ปลายตัดไบออกเมนต์ (อังกฤษ: biaugmented truncated cube) เป็นทรงหลายหน้า (polyhedron) ที่เกิดจากการนำทรงลูกบาศก์ปลายตัด (truncated tetrahedron) มาประกอบคิวโพลาสี่เหลี่ยมจัตุรัส (square cupola: J4) สองอันบนหน้ารูปแปดเหลี่ยมที่อยู่ตรงข้ามกัน ซึ่งหน้ารูปสามเหลี่ยมบนด้านข้างพิวโพลาไม่อยู่ติดกับหน้ารูปสามเหลี่ยมของทรงลูกบาศก์ปลายตัด รูปทรงนี้มีหน้ารูปสามเหลี่ยมด้านเท่า 16 หน้า หน้ารูปสี่เหลี่ยมจัตุรัส 10 หน้า และหน้ารูปแปดเหลี่ยมปรกติ 4 หน้า รวม 30 หน้า มี 32 จุดยอด 60 ขอบ และเป็นทรงตันจอห์นสันหมายเลข 67 (Johnson solid: J67)
# ท่าอากาศยานออสโล การ์เดอร์มอน
ท่าอากาศยานออสโล, การ์เดอร์มอน  ตั้งอยู่ที่การ์เดอร์มอน ในเขตยูลเลนแซเกอร์ ประเทศนอร์เวย์ ห่างจากตัวเมืองกรุงออสโลไปทางเหนือประมาณ 48 กิโลเมตร เริ่มเปิดใช้ในเชิงพาณิชย์ตั้งแต่ปีพ.ศ. 2541 เป็นท่าอากาศยานหลักของของนอร์เว รวมทั้งเป็นฐานให้บริการของสแกนดิเนเวียน แอร์ไลน์ และนอร์เวเจียนแอร์ชัตเทิล และยังเป็นท่าอากาศยานสำคัญของสเตอร์ลิงแอร์ไลน์ และไวเดเรอ

 Passenger figures 

YearNo of passengersChange 2551  19,3 mill  1,6 % 2550  19,0 mill  7,8 % 2549  17,7 mill  11,2 % 2548  15,9 mill  6,7 % 2547  14,9 mill  9,6 % 2546  13,6 mill  1,5 % 2545  13,4 mill  −4,3 % 2544  14,0 mill  −1,4 % 2543  14,2 mill  0,7 % 2542  14,1 mill  -

 สายการบิน 
 ภายในประเทศ 
 โคสต์แอร์
 แดนิชแอร์ทรานสปอร์ต
 นอร์เวเจียนแอร์ชัตเทิล
 ไวเดเรอ
 สแกนดิเนเวียนแอร์ไลน์ซิสเต็ม
 แอร์นอร์เวย์

 ระหว่างประเทศ 
 กอตแลนด์ฟลายก์
 การบินไทย
 คอติเนนตัล แอร์ไลน์
 คิมเบอร์แอร์
 เคแอลเอ็ม
 เชกแอร์ไลน์
 ซิตีสตาร์แอร์ไลน์
 ไดเรกฟลายก์
 เตอร์กิชแอร์ไลน์
 ทีเอพีโปรตุกัล
 นอร์เวเจียนแอร์ชัตเทิล
 บรัสเซลส์แอร์ไลน์
 บริติช แอร์เวย์
 บลูวัน
 ปากีสถานอินเตอร์เนชั่นเนลแอร์ไลน์
 ฟลายนอร์ดิก
 ฟลายแอลเอแอล
 ฟินน์คอมม์แอร์ไลน์
 ฟินน์แอร์
 ล็อตโปลิชแอร์ไลน์
 ลุฟต์ฮันซา
 ไวเดเรอ
 สแกนดิเนเวียนแอร์ไลน์ซิสเต็ม
 สเตอร์ลิงแอร์ไลน์
 ออสเตรียนแอร์ไลน์
 เอมิเรตส์แอร์ไลน์
 แอตแลนติกแอร์เวย์
 แอร์นอร์เวย์
 แอร์บอลติก
 แอร์ฟรานซ์
 แอร์มอลตา
 แอโรฟลอต
 แอสโตเนียนแอร์
 ไอซ์แลนด์เอกซ์เพรส
 ไอซ์แลนด์แอร์
 เฮมุสแอร์

 สายการบินเช่าเหมาลำ 
 ชาฮีนแอร์อินเตอร์เนชั่นเนล
 โชรุกแอร์
 ตุยฟลายนอร์ดิก
 ทราเวลเซอร์วิสแอร์ไลน์
 นูฟแอร์
 นูเวลแอร์ตูนิเซีย
 บราทรานสปอร์ตแอโร
 เพกาซัสแอร์ไลน์
 มายทราเวลแอร์เวย์
 ยูจีนแอร์ไลน์
 ยูโรไซเปรียแอร์ไลน์
 สแกนดิเนเวียนแอร์ไลน์ซิสเต็ม
 อูนอร์แอร์
 เอสเอทีเออินเตอร์ชั่นเนล
 แอร์ยูโรปา
 แอร์วิง

 สายการบินขนส่งสินค้า 
 การ์ดแอร์
 โกเรียนแอร์
 เจ็ตแพ็ก
 ดีเอชแอล
 แดนิชแอร์ทรานปอร์ต
 ทีเอ็นทีคาร์โก
 บริติช แอร์เวย์
 ยูไนเต็ด พาร์เซล เซอร์วิส
 ลุฟต์ฮันซา
 เอสเอเอสคาร์โกกรุ๊ป
 แอโรฟลอต

 เฮลิคอปเตอร์ 
 เพกาซัสแอร์ไลน์
# ทรงลูกบาศก์ปลายตัดออกเมนต์
ทรงลูกบาศก์ปลายตัดออกเมนต์  เป็นทรงหลายหน้า (polyhedron) ที่เกิดจากการนำทรงลูกบาศก์ปลายตัด (truncated tetrahedron) มาประกอบคิวโพลาสี่เหลี่ยมจัตุรัส (square cupola: J4) หนึ่งอันบนหน้ารูปแปดเหลี่ยม ซึ่งหน้ารูปสามเหลี่ยมบนด้านข้างพิวโพลาไม่อยู่ติดกับหน้ารูปสามเหลี่ยมของทรงลูกบาศก์ปลายตัด รูปทรงนี้มีหน้ารูปสามเหลี่ยมด้านเท่า 12 หน้า หน้ารูปสี่เหลี่ยมจัตุรัส 5 หน้า และหน้ารูปแปดเหลี่ยมปรกติ 5 หน้า รวม 22 หน้า มี 28 จุดยอด 48 ขอบ และเป็นทรงตันจอห์นสันหมายเลข 66 (Johnson solid: J66)
# เหรียญ 800 บาท
เหรียญ 800 บาท เป็นเหรียญกษาปณ์ที่ระลึกเนื่องในโอกาส
 เฉลิมพระเกียรติสมเด็จพระนางเจ้าฯ พระบรมราชินีนาถ เนื่องในโอกาสองค์การอนามัยโลกทูลเกล้าฯ ถวายรางวัลอาหารปลอดภัย
 พระราชพิธีมหามงคลเฉลิมพระชนมพรรษา 80 พรรษา 5 ธันวาคม 2550
ซึ่งผลิตจากเงินร้อยละ 92 ทองแดงร้อยละ 7.5 น้ำหนักเหรียญละ 22 กรัม เส้นผ่าศูนย์กลาง 35 มิลลิเมตร มีมูลค่าในการชำระหนี้ 800 บาท ด้านหน้าเป็นภาพพระบรมฉายาลักษณ์ของสมเด็จพระนางเจ้าสิริกิติ์ พระบรมราชินีนาถ ด้านหลังเป็นภาพสัญลักษณ์องค์การอนามัยโลก
# อุทยานแห่งชาติไทรทอง
อุทยานแห่งชาติไทรทอง ตั้งอยู่ที่จังหวัดชัยภูมิ มีภูมิประเทศเป็นเขาสูง มีอากาศเย็นช่วงเดือนมิถุนายนถึงเดือนสิงหาคมของทุกปี ซึ่งเป็นช่วงฤดูฝน อันเป็นฤดูการท่องเที่ยวดอกปทุมมา (Curcuma alismatifolia)

อุทยานแห่งชาติไทรทองมีเนื้อที่ประมาณ 319 ตารางกิโลเมตร (120 สแควร์ไมล์) กินเนื้อที่อำเภอหนองบัวระเหว อำเภอเทพสถิต อำเภอภักดีชุมพล และอำเภอหนองบัวแดง เปิดดำเนินการตั้งแต่วันที่ 30 ธันวาคม พ.ศ. 2535 มีพื้นที่ติดกับอุทยานแห่งชาติป่าหินงาม  และยังเป็นต้นกำเนิดของลำน้ำหลายสาย มีความอุดมสมบูรณ์ทางธรรมชาติเป็นอย่างมาก ป่าที่นี่ส่วนใหญ่เป็นป่าเบญจพรรณ

ลักษณะภูมิประเทศ 
อุทยานแห่งชาติไทรทองอยู่ในเขตเทือกเขาพระยาฝ่อ และเทือกเขาพังเหย มีลักษณะภูมิประเทศประกอบด้วยภูเขาสูงต่ำหลายลูกเรียงรายสลับซับซ้อน มีระดับความสูงตั้งแต่ 300 เมตรจากระดับน้ำทะเล ถึงสูงสุดที่ยอดเขาพังเหย 1,008 เมตร เป็นพื้นที่ป่าต้นน้ำของลำห้วยโป่งขุนเพชร ลำห้วยเชียงทา ลำห้วยแย้ ลำห้วยยาง ล้ำน้ำเจา ลำน้ำเจียง ซึ่งเป็นสาขาของแม่น้ำชี

ลักษณะภูมิอากาศ
พื้นที่ป่าแห่งนี้จัดอยู่ในภูมิอากาศประเภทฝนเมืองร้อนเฉพาะฤดู อยู่ภายใต้อิทธิพลของลมมรสุม สามารถแบ่งฤดูกาลออกได้เป็น 3 ฤดู คือ 
ฤดูฝน เริ่มต้นตั้งแต่ระหว่างเดือนพฤษภาคม - เดือนตุลาคม ลักษณะของฝนที่ตกส่วนมากจะเป็นพายุฝนฟ้าคะนอง อิทธิพลของพายุดีเปรสชั่นจะได้รับไม่มากนัก ฝนตกมากในช่วงเดือนกันยายน 
ฤดูหนาว เริ่มต้นตั้งแต่ระหว่างตุลาคม - เดือนกุมภาพันธ์ 
ฤดูร้อน เริ่มต้นตั้งแต่เริ่มตั้งแต่เดือนกุมภาพันธ์ - เดือนพฤษภาคม

พืชพรรณและสัตว์ป่า 
สภาพป่าของอุทยานแห่งชาติไทรทองสามารถแบ่งออกได้เป็น 3 ประเภท ได้แก่ 
ป่าดิบแล้ง พบทางตอนเหนือของเทือกเขาพระยาฝ่อ และตอนกลางของเทือกเขาพังเหย พันธุ์ไม้ที่สำคัญ ได้แก่ ตะแบก กระบาก ตะเคียนหิน มะค่าโมง มะม่วงป่า ประดู่ หรือ ประดู่ป่า นนทรีป่า สาธร และเขล็ง ฯลฯ 
ป่าเต็งรัง พบมากบริเวณพื้นที่สันเขาและพื้นที่ลอนลาดตอนล่างในเทือกเขาพังเหย พันธุ์ไม้ที่สำคัญ ได้แก่ ก่อ พะยอม เต็ง รัง พลวง ตีนนก กว้าว แดง รัก กระบก ส้าน ไผ่ และหญ้าชนิดต่างๆ 
ป่าเบญจพรรณ พบไม่มากนัก พันธุ์ไม้ที่สำคัญ ได้แก่ ประดู่ แดง ตะแบก มะค่าโมง และไผ่ชนิดต่างๆ

สัตว์ป่า ที่พบเห็นได้ในเขตอุทยานแห่งชาติไทรทอง ได้แก่ หมูป่า อ้น อีเห็น ชะมด เก้ง กระจง กระรอก กระแต กระต่ายป่า นกตะขาบทุ่ง นกกะปูด อีกา หรือ กา เหยี่ยว ไก่ป่า ตะกวด แย้ ตุ๊กแก กิ้งก่า งู กบ ปาด เขียด อึ่งอ่าง ฯลฯ และพบปลาบางชนิดตามแหล่งน้ำต่างๆ 

 สถานที่สำคัญในอุทยาน 
 น้ำตกไทรทอง - น้ำตกสูงประมาณ 5 เมตร และมีลานหินกว้าง 80 เมตร
 หินเทิน - เป็นหินธรรมชาติ ขนาดกว้างประมาณ 10 เมตร สูง 5 เมตร ตั้งอยู่บนหินที่กว้างประมาณ 3 ฟุต
 ผาหำหด - เป็นชะง่อนหินเล็ก ๆ ขนาดกว้าง-ยาว ประมาณ 1 เมตร ยื่นออกไปนอกภูเขาทั้งแผ่น ที่ความสูงจากระดับน้ำทะเล 864 เมตร และเป็นจุดสูงของเทือกเขาพังเหย สามารถมองวิวทิวทัศน์รอบด้าน เห็นถึงทัศนียภาพของอำเภอภักดีชุมพล ผาหำหดนี้เดิมชื่อ "ผาน้ำผึ้ง" เนื่องจากใต้หน้าผามีผึ้งมาทำรัง แต่ชาวบ้านได้เปลี่ยนชื่อเป็น "ผาหำหด" จากคำพูดของผู้ว่าราชการจังหวัดชัยภูมิคนหนึ่ง ที่เคยเดินทางมาที่นี้ แล้วอุทานเนื่องจากความน่าหวาดเสียวว่า "เห็นแล้วหำหดเลย" 
 ผาพ่อเมือง - เป็นแนวผา ตั้งอยู่บนสันเขาทางทิศตะวันตก ก่อนถึงผาหำหดประมาณ 300 เมตร มีระดับความสูง 700-908 เมตร ผาหำหด.... ไทยโพสต์ แทบลอยด์, 8-11 กุมภาพันธ์ 2552, หน้า 12 ชื่อนี้ตั้งเพื่อระลึกถึงเหตุการณ์ที่เคยมีผู้ว่าราชการจังหวัดเคยเดินทางมาที่นี่

 การเดินทาง 
เดินทางด้วยทางหลวงแผ่นดินหมายเลข 21 ถึงตัวอำเภอบึงสามพัน จังหวัดเพชรบูรณ์ เลี้ยวเข้าทางหลวงแผ่นดินหมายเลข 225 มุ่งไปจังหวัดชัยภูมิ ประมาณ 75 กิโลเมตรถึงทางเข้าอุทยาน
# เหรียญ 16000 บาท
เหรียญ 16000 บาท เป็นเหรียญกษาปณ์ที่ระลึกเนื่องในโอกาส
 เฉลิมพระเกียรติสมเด็จพระนางเจ้าฯ พระบรมราชินีนาถ เนื่องในโอกาสองค์การอนามัยโลกทูลเกล้าฯ ถวายรางวัลอาหารปลอดภัย (8 สิงหาคม 2548) ผลิตจากทองคำร้อยละ 90 เงินร้อยละ 3 ทองแดงร้อยละ 7 น้ำหนักเหรียญละ 15 กรัม เส้นผ่าศูนย์กลาง 26 มิลลิเมตร มีมูลค่าในการชำระหนี้ 16000 บาท ด้านหน้าเป็นภาพพระบรมฉายาลักษณ์ของสมเด็จพระนางเจ้าสิริกิติ์ พระบรมราชินีนาถ ด้านหลังเป็นภาพสัญลักษณ์องค์การอนามัยโลก
 พระราชพิธีมหามงคลเฉลิมพระชนมพรรษา 80 พรรษา (5 ธันวาคม 2550)
 ฉลองพระชนมายุ 5 รอบ สมเด็จพระเทพรัตนราชสุดาฯ สยามบรมราชกุมารี (2 เมษายน 2558)
 ฉลองสิริราชสมบัติครบ 70 ปี (9 มิถุนายน 2559)
# หวังเต๊ะ
หวังเต๊ะ มีชื่อจริงคือ หวังดี นิมา ศิลปินเพลงพื้นบ้านชาวไทย

ประวัติ
เกิดเมื่อ 2 มีนาคม  พ.ศ. 2468 ที่จังหวัดปทุมธานี เป็นชาวมุสลิม ที่มีความเชี่ยวชาญเพลงลำตัดเป็นพิเศษ ได้ตั้งคณะลำตัดชื่อ “คณะหวังเต๊ะ” รับงานแสดงมานานกว่า 60 ปี จนชื่อ หวังเต๊ะ กลายเป็นสัญลักษณ์ของลำตัด เป็นศิลปินผู้สร้างสรรค์และสืบทอดการแสดงพื้นบ้านได้อย่างน่าภาคภูมิใจยิ่ง ท่านมีความสามารถมีปฏิภาณไหวพริบ มีคารมคมคาย สามารถด้นกลอนสดและแต่งคำร้องได้อย่างยอดเยี่ยมโดยจะเน้นในด้านสุนทรียภาพ ความไพเราะงดงามทางภาษา ท่านใช้ความสามารถและศิลปะการแสดงประกอบสัมมาชีพอย่างซื่อสัตย์มาโดยตลอด ท่านมีความมุ่งมั่นที่จะอนุรักษ์ ถ่ายทอด เผยแพร่ศิลปะการแสดงลำตัดแก่อนุชนรุ่นหลัง เพื่อเป็นการสืบสานมรดกไทยไว้เป็นเอกลักษณ์ของชาติสืบไป หวังเต๊ะได้รับการเชิดชูเกียรติเป็น ศิลปินแห่งชาติ สาขาศิลปะการแสดง (เพลงพื้นบ้าน) ประจำปี 2531

ในบั้นปลายชีวิต ได้ป่วยเป็นโรคมะเร็งตับ ในเดือนกรกฎาคม พ.ศ. 2554 ได้เข้ารักษาตัวที่โรงพยาบาลบำรุงราษฎร์ จนกระทั่งถึงวันที่ 26 มิถุนายน พ.ศ. 2555 ก็ถึงแก่กรรม สิริอายุได้ 87 ปีเช้านี้...ที่หมอชิต, รายการโทรทัศน์: ช่อง 7 วันอังคารที่ 26 มิถุนายน พ.ศ. 2555“หวังเต๊ะ”ลำตัดชื่อดังอาการทรุดปอดติดเชื้อ จากเดลินิวส์

 ผลงานภาพยนตร์ 
 เสือภูพาน (2512)
 ไอ้หนุ่มบ้านนา (2514)
 ไกรทอง (2528)

 ผลงานละครโทรทัศน์ 
 ละอองเทศ (2534) ช่อง 9
 ละครเร่ (2535) ช่อง 7
ดาวกลางดง (2542) ช่อง 7
สุรพล (คนจริง) สมบัติเจริญ (2541) ช่อง 3
 แม่นาค (2542) (ช่อง 7) รับเชิญ
รอยไถ (2545) (ช่อง 7)
รักข้ามคลอง (2546) (ช่อง 7)

 เครื่องราชอิสริยาภรณ์ 
ราชกิจจานุเบกษาฉบับพิเศษ หน้า 74 เล่ม 110 ตอนที่ 36 26 มีนาคม 2536http://www.ratchakitcha.soc.go.th/DATA/PDF/2536/D/036V013/68.PDF
# รายชื่อจังหวัดของประเทศญี่ปุ่นเรียงตามประชากร
หน้านี้รวบรวมรายชื่อจังหวัดของประเทศญี่ปุ่นเรียงตามจำนวนประชากร โดยอ้างอิงตามรายงานสรุปสำมะโนประชากรประจำปี พ.ศ. 2558 จากสำนักงานสถิติ กระทรวงกิจการภายในประเทศและการสื่อสารของประเทศญี่ปุ่น โดยตามรายงานสำมะโนประชากรฉบับนี้ ประเทศญี่ปุ่นมีประชากรรวม 127,094,745 คน ซึ่งลดลงจากสำมะโนเมื่อ 5 ปีที่แล้ว 962,607 คน หรือคิดเป็นร้อยละ 0.75 และประชากรของแต่ละจังหวัดโดยส่วนใหญ่มีแนวโน้มลดลง มีเพียง 8 จังหวัดเท่านั้นที่มีสถิติประชากรเพิ่มสูงขึ้น ได้แก่คานางาวะ ชิงะ ชิบะ ไซตามะ 
โตเกียว ฟูกูโอกะ โอกินาวะ และไอจิ

 รายชื่อจังหวัดของประเทศญี่ปุ่นเรียงตามจำนวนประชากร 

 อันดับ  ชื่อภาษาไทย  ชื่อภาษาญี่ปุ่น  ประชากร พ.ศ. 2558  ประชากร พ.ศ. 2553 1  โตเกียว  東京都  13,515,271  13,159,417 2  คานางาวะ  神奈川県  9,126,214  9,048,302 3  โอซากะ  大阪府  8,839,469  8,865,245 4  ไอจิ  愛知県  7,483,128  7,410,719 5  ไซตามะ  埼玉県  7,266,534  7,194,556 6  ชิบะ  千葉県  6,222,666  6,216,289 7  เฮียวโงะ  兵庫県  5,534,800  5,588,133 8  ฮกไกโด  北海道  5,381,733  5,506,419 9  ฟูกูโอกะ  福岡県  5,101,556  5,071,968 10  ชิซูโอกะ  静岡県  3,700,305  3,765,007 11  อิบารากิ  茨城県  2,916,976  2,969,770 12  ฮิโรชิมะ  広島県  2,843,990  2,860,750 13  เกียวโต  京都府  2,610,353  2,636,092 14  มิยางิ  宮城県  2,333,899  2,348,165 15  นีงาตะ  新潟県  2,304,264  2,374,450 16  นางาโนะ  長野県  2,098,804  2,152,449 17  กิฟุ  岐阜県  2,031,903  2,080,773 18  โทจิงิ  栃木県  1,974,255  2,007,683 19  กุมมะ  群馬県  1,973,115  2,006,068 20  โอกายามะ  岡山県  1,921,525  1,945,276 21  ฟูกูชิมะ  福島県  1,914,039  2,029,064 22  มิเอะ  三重県  1,815,865  1,854,724 23  คูมาโมโตะ  熊本県  1,786,170  1,817,426 24  คาโงชิมะ  鹿児島県  1,648,177  1,706,242 25  โอกินาวะ  沖縄県  1,433,566  1,392,818 26  ชิงะ  滋賀県  1,412,916  1,410,777 27  ยามางูจิ  山口県  1,404,729  1,451,338 28  เอฮิเมะ  愛媛県  1,385,262  1,431,493 29  นางาซากิ  長崎県  1,377,187  1,426,779 30  นาระ  奈良県  1,364,316  1,400,728 31  อาโอโมริ  青森県  1,308,265  1,373,339 32  อิวาเตะ  岩手県  1,279,594  1,330,147 33  โออิตะ  大分県  1,166,338  1,196,529 34  อิชิกาวะ  石川県  1,154,008  1,169,788 35  ยามางาตะ  山形県  1,123,891  1,168,924 36  มิยาซากิ  宮崎県  1,104,069  1,135,233 37  โทยามะ  富山県  1,066,328  1,093,247 38  อากิตะ  秋田県  1,023,119  1,085,997 39  คางาวะ  香川県  976,263  995,842 40  วากายามะ  和歌山県  963,579  1,002,198 41  ยามานาชิ  山梨県  834,930  863,075 42  ซางะ  佐賀県  832,832  849,788 43  ฟูกูอิ  福井県  786,740  806,314 44  โทกูชิมะ  徳島県  755,733  785,491 45  โคจิ  高知県  728,276  764,456 46  ชิมาเนะ  島根県  694,352  717,397 47  ทตโตริ  鳥取県  573,441  588,667
# ถั่วดำ
ถั่วดำ  เป็นพืชล้มลุก มีขนสีน้ำตาล ดอกเป็นช่อสีเหลือง  ฝักแห้งแตก  เปลือกหุ้มเมล็ดเป็นสีดำ มีสารพวกแอนโทไซยานิน ใช้แต่งสีขนม โดยต้มเคี่ยวกับน้ำหรือบดผสมกับแป้ง วันดี กฤษณพันธุ์. สมุนไพรสารพัดประโยชน์. กทม. คณะเภสัชศาสตร์ มหาวิทยาลัยมหิดล. 2535

ในทางสมุนไพร มีรสหวาน บำรุงเลือด ขับของเหลวในร่างกาย ขับลม ขจัดพิษ บำรุงไต ขับเหงื่อ แก้ร้อนใน บำรุงสายตา เหมาะสำหรับผู้ที่มีอาการบวมน้ำ เหน็บชา ดีซ่าน ไตเสื่อม ปวดเอว มีโปรตีน ไขมัน คาร์โบไฮเดรต แคโรทีน ไนอะซิน วิตามินบี 1 และบี 2 และสารที่ช่วยบรรเทาอาการปวดลำไส้เล็ก
# ถั่วลันเตา
ถั่วลันเตา  จัดอยู่ในตระกูลถั่วมีถิ่นกำเนิดแถบประเทศเอธิโอเปีย ต่อมาแพร่กระจายปลูกในแถบ เมดิเตอร์เรเนียน เอเชีย และเขตอบอุ่นต่างๆ ของโลก ถั่วลันเตาเป็นพืชฤดูเดียว มีใบแบบสลับ ปลายใบเปลี่ยนเป็นมือเกาะ การเจริญเติบโตแบบพุ่ม หรือขึ้นค้างบางสายพันธุ์ ใบมีสีเขียวอ่อนถึงสีเขียวเข้ม ลำต้นเล็กเป็นเหลี่ยม รากเป็นระบบรากแก้ว ดอกเป็นแบบดอกสมบูรณ์เพศผสมในตัวเอง สามารถแบ่งประเภทของ ถั่วลันเตาเป็น 2-3 ประเภท ได้แก่ ประเภทฝักเหนียวและแข็ง เมล็ดโต นิยมปลูกเพื่อรับประทานเมล็ด (เรียก 豌豆 "วานโต้ว") ส่วนอีกชนิดปลูกเพื่อรับประทานฝักสด โดยฝักจะมีขนาดใหญ่มีปีก (เรียก 荷兰豆 "เหอหลานโต้ว")    

ศัพทมูลวิทยา
คำว่า "ลันเตา" มาจากภาษาแต้จิ๋ว "หลั่งเต่า" (兰豆/蘭豆, จีนกลางอ่าน "หลานโต้ว" lán dòu) แปลว่า "ถั่วจากฮอลันดา" (ชื่อเต็มคือ 荷兰豆 "เหอหลานโต้ว" — ถั่วจากฮอลแลนด์) ซึ่งคล้ายคลึงกับ 豌豆 "วานโต้ว" ที่ในประเทศไทยสับสนเรียกรวมกันเป็น "ถั่วลันเตา" 

 รสชาติและสรรพคุณ 
รสหวาน ช่วยขับของเหลวในร่างกาย ถอนพิษ มักใช้บำบัดโรคเบาหวาน ความดันโลหิตสูง เป็นตะคริวเหน็บชา ปัสสาวะขัด และยังช่วยเพิ่มน้ำนม

 คุณค่า 
มีอะกลูทินิน จิบเบอเรลลิน โปรตีน ไขมัน แคโรทีน และวิตามินบี 2

 ข้อสังเกต 
ถั่วลันเตาทำเป็นกับข้าวจะมีรสชาติอร่อย ผู้ป่วยโรคเบาหวานควรรับประทานเป็นประจำ
# ถั่วงอก
ถั่วงอก คือ ต้นถั่วที่มีรากงอกจากเมล็ด เช่น ถั่วเขียว ถั่วดำ ถั่วเหลือง (ถั่วงอกหัวโต) ถั่วลันเตา (โต้วเหมี่ยว) เป็นต้น ถั่วงอกเป็นผักชนิดหนึ่งและมีคุณค่าทางอาหารสูง ได้แก่ โปรตีน วิตามินบี วิตามินซี ใยอาหาร เหล็ก (1.6 กรัมต่อ 1 ถ้วยตวง) และเกลือแร่ถั่วงอก สรรพคุณและประโยชน์ของถั่วงอก 27 ประการ! โดยอาจารย์สรายุทธ ดวงอาภัยจาก www.Montfort College Primary Section  สืบค้นวันที่ 2 เมษายน พ.ศ. 2557 นอกจากนี้ ถั่วงอกยังมีแคลอรีต่ำอีกด้วยข้อมูลถั่วงอกจากโรงพยาบาลศรีนครินทร์ สืบค้นวันที่ 2 เมษายน พ.ศ. 2557

ชื่อสามัญ : Bean Sprout

ชื่อวิทยาศาสตร์ : Pisum sativum

อยู่ในวงศ์ : Fabaceae สืบค้นวันที่ 25 ตุลาคม 2564

 การใช้ประโยชน์ 

ถั่วงอกนิยมใช้รับประทานกับอาหารประเภทเส้นที่มีส่วนผสมของแป้งสาลีหรือแป้งข้าวเจ้า และให้คาร์โบไฮเดรต (Di-Carbohydrate) สูง ซึ่งมีลักษณะเป็นพันธะสายยาว อาทิ บะหมี่ ก๋วยเตี๋ยว เส้นหมี่ เส้นจันท์ เส้นเล็ก ชาวจีนในอดีตนิยมรับประทานถั่วงอกกับก๋วยเตี๋ยว เส้นหมี่ และเส้นจันท์มากกว่าเส้นประเภทอื่น เพราะคนแก่ชาวจีนที่อพยพมาตั้งรกรากนั้นไม่ค่อยมีฟันและเรี่ยวแรงที่จะเคี้ยวเนื้อสัตว์บทความเรื่อง เรียนรู้วัฒนธรรมจากถั่วงอกจากเว็บไซต์ Gotoknow.org สืบค้นวันที่ 2 เมษายน พ.ศ. 2557 ปัจจุบัน ถั่วงอกยังใช้รับประทานร่วมกับบะหมี่เพียงหนึ่งหยิบมือที่เรียกว่า "บะหมี่จับกัง" ด้วย 

 สรรพคุณทางยา 

ถั่วงอกมีสรรพคุณช่วยป้องกันมะเร็งลำไส้และเอนไซม์ เพราะช่วยกระตุ้นสารต่อต้านอนุมูลอิสระที่จำเป็นภายในร่างกาย หรือที่เรียกว่า "ตัวทำปฏิกิริยา" ทั้งยังช่วยลดระดับน้ำตาลในกระแสเลือด

 ข้อควรระวัง 

ถั่วงอกในท้องตลาดอาจปนเปื้อนสารเร่งโต สารเร่งให้อ้วน สารฟอร์มาลิน และสารฟอกขาว ซึ่งต้องห้ามและเป็นโทษต่อร่างกาย สารปนเปื้อนเหล่านี้มีผลกระทบต่อระบบทางเดินอาหาร ระบบประสาท และระบบหายใจ รวมถึงอาจเป็นสาเหตุของเนื้องอกและมะเร็งด้วยบทความเรื่อง ระวังฟอร์มาลินในอาหารจากเว็บไซต์ kapook.com สืบค้นวันที่ 2 เมษายน พ.ศ. 2557
# วอลนัต
วอลนัต  เป็นพืชในตละกูล Juglandaceae ขนาดของต้นมีหลายขนาดสูงตั้งแต่ 10-40 และใบมีขนาดยาวตั้งแต่ 200-900 มม.

วอลนัตมีคุณค่าทางอาหารสูงมาก วอลนัต 50 กรัม จะให้คุณค่าทางอาหารเทียบเท่ากับนมโค 500 กรัม หรือไข่ไก่ 250 กรัม เหมาะอย่างยิ่งสำหรับผู้ป่วยโรคหลอดเลือดหัวใจ นิตยสารชีวจิต ฉบับวันที่ 1 มิถุนายน 2550
# ถั่วพู
ถั่วพู  เป็นพืชล้มลุก ดอกสีขาวอมม่วง ผลเป็นฝักแบนยาวมี 4 ปีก ความยาวของฝักประมาณ 3-4 นิ้ว ภายในมีเมล็ดกลมเรียบสำนักงานเกษตรและสหกรณ์ จังหวัดสุรินทร์ สืบค้นเมื่อ 2567-06-17 นิยมนำถั่วพูมาประกอบอาหารประเภทยำหรือกินสด  ถั่วพูเป็นผักที่เสียเร็ว เหี่ยวง่ายและเกิดสีน้ำตาลเร็ว เก็บได้ไม่นาน คุณค่าทางอาหาร ถั่วพูมีคาร์โบไฮเดรต เส้นใย โปรตีน ไขมัน แคลเซียม เหล็ก ฟอสฟอรัส วิตามินเอ ซี อี บี1 บี2 ไนอะซิน สรรพคุณทางยาบำรุงกำลัง แก้อ่อนเพลีย บรรเทาอาการปวดเมื่อย แก้ตัวร้อน ลดไข้นิตยสารชีวจิต ฉบับวันที่ 1 มิถุนายน 2550

ในอาหารไทยนำฝักอ่อนมาลวก กินกับน้ำพริก ยำ หั่นใส่ในแกงส้ม แกงป่าหรือกินกับขนมจีน หั่นผสมในทอดมัน ยอดอ่อนและดอกใช้จิ้มน้ำพริก ใบอ่อนทำสลัดหรือใส่ในแกงจืด เมล็ดแก่คั่วให้สุกรับประทานได้ หัวแก่ใช้เชื่อมเป็นของหวานหรือเผารับประทานเช่นเดียวกับมันเทศหรือมันสำปะหลัง ในพม่า นำหัวถั่วพูไปต้มจิ้มน้ำจิ้ม กินเป็นอาหารว่าง ใบอ่อนกินเป็นสลัด ในปาปัวนิวกินีนำหัวถั่วพูไปห่อใบตองหรือใบไผ่แล้วย่างรับประทาน ในอินโดนีเซียนำเมล็ดถั่วพูไปทำเทมเป้เช่นเดียวกับถั่วเหลือง หัวถั่วพูนำมาสับ ตากแห้งคั่วให้เหลือง ชงน้ำดื่มต่างน้ำ เป็นยาบำรุงกำลังกรณิศ รัตนามหัทธนะ.ความลับของถั่วพู. ครัว. ปีที่ 19 ฉบับที่ 226 เมษายน 2556 หน้า 18-20

ในทางสิ่งแวดล้อม ถั่วพูสามารถส่งเสริมการย่อยสลายแอนทราซีนและฟลูออรีนในไรโซสเฟียร์ได้ดีSomtrakoon, K.,   W. Chouychai, H. Lee.Comparing Anthracene and Fluorene Degradation in Anthracene and Fluorene-Contaminated Soil by Single and Mixed Plant Cultivation International Journal of Phytoremediation. 2014. 16: 415-428. DOI: 10.1080/15226514.2013.803024
# อัลมอนด์
อัลมอนด์ หรือ แอลมอนด์ ในภาษาอังกฤษ almond อ่านว่า  อามึนด์ หรือ  แอมึนด์ โดยไม่ออกเสียง l  แต่ในภาษาไทยนิยมสะกดว่า อัลมอนด์ หรือ แอลมอนด์  เป็นพืชชนิดหนึ่งในสกุล Prunus เมล็ดรับประทานได้ เป็นพืชพื้นเมืองในตะวันออกกลางและเอเชียใต้ 

ผลของอัลมอนด์เป็นผลแบบมีเมล็ดเดียว มีเปลือกชั้นนอกและเปลือกแข็งหุ้มเมล็ดโดยที่ไม่จัดเป็นผลแบบนัท อัลมอนด์จะขายทั้งแบบที่เอาเปลือกออกแล้วหรือขายทั้งเปลือก หรือนำไปผ่านน้ำร้อนเพื่อทำให้เปลือกอ่อนลง และเอ็มบริโอยังคงเป็นสีขาว 

 เชิงอรรถ
# พิสตาชีโอ
พิสตาชีโอ  เป็นถั่วชนิดหนึ่ง เป็นไม้ยืนต้นในวงศ์ Anacardiaceae (กลุ่มเดียวกับมะม่วงและมะม่วงหิมพานต์) มีต้นกำเนิดในอิหร่าน พบได้ในซีเรีย เลบานอน ตุรกี กรีซ คีร์กีซสถาน เติร์กเมนิสถาน อินเดีย ปากีสถาน อียิปต์ เกาะซิซิลี และอาจจะมีในอัฟกานิสถาน (โดยเฉพาะในจังหวัดซะมันกานและบาดฆีส) เมล็ดมีเปลือกแข็ง รับประทานได้ มีวิตามินเอ เมล็ดสีเขียวมีคุณภาพดีกว่าเมล็ดสีอื่น ๆนิตยสารชีวจิต ฉบับวันที่ 1 มิถุนายน 2550 มีเมล็ดของพืชในสกุลนี้ที่เรียกว่าพิสตาชีโอเช่นเดียวกับ P. vera แต่มีความแตกต่างกันที่บริเวณของการกระจายพันธุ์ในป่าและเมล็ดซึ่งเล็กกว่า มีกลิ่นและเปลือกนุ่มกว่า